text: আন্দোলনের মুখে পরীক্ষা হবে ঢাবি অধিভুক্ত ৭ কলেজের | শিক্ষাঙ্গন | Rajshahii Post | রাজশাহী পোস্ট | North Bengal Best News Portal
  ২৪ ফেব্রুয়ারি ২০২১ ১৯:৪৬
  ২৩ এপ্রিল ২০২১ ০২:৪৮
  ঢাকা বিশ্ববিদ্যালয়ের অধিভুক্ত রাজধানীর সাতটি সরকারি কলেজের চলমান ও ঘোষিত পরীক্ষা শর্তসাপেক্ষে অনুষ্ঠিত হবে। বুধবার বিকালে শিক্ষামন্ত্রী দীপু মনির সঙ্গে ঢাকা বিশ্ববিদ্যালয় ও সাত কলেজের অধ্যক্ষবৃন্দের এক ভার্চুয়াল সভায় এ সিদ্ধান্ত হয়।
  শিক্ষা মন্ত্রণালয়ের তথ্য ও জনসংযোগ কর্মকর্তা এম এ খায়ের এ তথ্য নিশ্চিত করেছেন। গত সোমবার শিক্ষামন্ত্রী দীপু মনি জানান, ২৪ মে থেকে দেশের সরকারি, স্বায়ত্তশাসিত ও বেসরকারি বিশ্ববিদ্যালয়ে ক্লাস শুরু হবে। আর ১৭ মে আবাসিক হলগুলো খুলবে। শিক্ষামন্ত্রীর এমন ঘোষণার পরদিন মঙ্গলবার সন্ধ্যায় সাত সরকারি কলেজের পরীক্ষা স্থগিত করা হয়।
  সঙ্গে সঙ্গে সাত কলেজের শিক্ষার্থীরা পরীক্ষার দাবিতে আন্দোলনে নামেন। এরপরই আজ শর্তসাপেক্ষে পরীক্ষা অনুষ্ঠিত হওয়ার সিদ্ধান্ত এলো। সাত সরকারি কলেজের প্রধান সমন্বয়ক ও ঢাকা বিশ্ববিদ্যালয়ের উপ-উপাচার্য (শিক্ষা) অধ্যাপক এ এস এম মাকসুদ কামাল বলেন, সাত কলেজের চলমান পরীক্ষাগুলো অব্যাহত থাকবে। গতকাল এবং আজকের পরীক্ষাগুলোর তারিখ পরবর্তীতে জানিয়ে দেওয়া হবে।